open-index/open-wikipedia-markdown huggingface dataset:
Johnny Marr

**John Martin Maher** (født 31. oktober 1963) er en britisk gitarist, låtskriver og vokalist. Marr er kjent for å ha vært den ledende gitaristen i det britiske bandet The Smiths, som han dannet sammen med vokalisten Morrissey. Siden bandets oppløsning i 1987 har Marr spilt i mange kjente band, og han har i tillegg gjort flere musikalske samarbeid med andre artister. Marr har vært en stor innflytelse for andre musikere, både Radioheads gitarist Ed O'Brien og Oasis gitarist Noel Gallagher har blitt inspirert av Marr.

I 2010 ble Marr kåret til den fjerde beste gitaristen de siste 30 årene av en avstemning gjort av BBC.

## Referanser


## Eksterne lenker
* 
* 
* 
*
George Cadle Price

**George Cadle Price** (født 15. januar 1919 i Belize City i da Britisk Honduras, død 19. september 2011 i Belize City i Belize) var den første statsministeren for Belize. Han anses som en av de viktigste arkitektene for landets uavhengighet.

## Liv og virke
Price gikk inn i politikken i 1947 ved å bli valgt inn til kommunestyret i hovedstaden. Tre år senere, den 29. september 1950, var Price medgrunnlegger av Folkets forente partiet, som var viet til politisk og økonomisk uavhengighet fra den britiske kolonimakten. Price ledet partiet i over fire tiår. Partiet hans ble valgt inn i koloniens lovgivende forsamling i 1954, og han fungerte som ordfører i Belize City fra 1956 til 1962. I 1981, da Belize fikk sin uavhengighet, ble Price landets første statsminister og utenriksminister frem til 1984. I oktober 1996 annonserte Price sin avgang som partileder, og den 10. november 1996 ble han formelt etterfulgt av Said Musa. 

I september 2000 ble Price den første personen til å motta Belize sin høyeste orden, for den prominente rollen han spilte i å lede sitt land til uavhengighet fra Storbritannia. Han har også mottatt lignende æresbevisninger i andre karibiske og mellomamerikanske land.

Price døde den 19. september 2011, 92 år gammel, i en medisinsk indusert koma mens han var innlagt ved Belize Healthcare Partners Hospital etter en operasjon for å fjerne en blodpropp. En statsbegravelse ble avholdt mandag 26. september 2011. 

## Referanser


## Eksterne lenker
* Nekrolog i *The Telegraph* (London)
Valerij Rozjdestvenskij

**Valerij Iljitsj Rozjdestvenskij** (russisk: Валерий Ильич Рождественский; født 13. februar 1939 i Leningrad, død 31. august 2011) var en russisk kosmonaut.

Rozjdestvenskij studerte ingeniørfag ved den sovjetiske marinebasen i Pushkin. Fra 1961 til 1965 var Rozjdestvenskij sjef for en militær sovjetisk enhet i Østersjøen. Rozjdestvenskij begynte som kosmonaut den 23. oktober 1965 og han var en del av den sovjetiske romferden Sojuz 23. Han pensjonerte seg som kosmonaut den 24. juni 1986 og jobbet med Metropolis Industries. Han var gift og hadde ett barn.

## Referanser
Abdul Hafiz Ghoga

**ʿAbd al-Ḥāfiz Ġūqa** (**arabisk**: عبد الحافظ غوقة; ofte stavet **Abdul Hafiz Ghoga** og **Ghogha**, eller **Abdelhafed Abdelkader Ghoga**) er en libysk menneskerettighetsadvokat, som ble kjent som talsperson for Det nasjonale overgangsrådet i Libya, under borgerkrigen i Libya. 23. mars 2011 ble han nestleder i Det nasjonale overgangsrådet. Han gikk av i januar 2012, etter protester og demonstrasjoner fra innbyggerne i Benghazi.

ʿAbd al-Ḥāfiz Ġūqa var bistandsadvokat for familiene til de som ble drept i fengselsmassakeren i Abu Salim i 1996. 

## Referanser
Matthew Raper

**Matthew Raper** (1705–1778) var en britisk astronom, matematiker og forsker på flere ulike felt. 

Raper publiserte flere artikler om mange forskjellige emner, blant annet om gamle greske mynter og romersk valuta. Raper ble valgt inn i det britiske Royal Society den 30. mai 1754 og han ble tildelt den høythengende vitenskapelige utmerkelsen Copleymedaljen i 1771. Raper hadde et eget observatorium på herregården sin. Etter hans død i 1778 ble herskapshuset hans gitt til hans bror John Raper. 

## Referanser


## Eksterne lenker
* https://web.archive.org/web/20110928211921/http://www.stortfordhistory.co.uk/thorley/thorley_1.html
Mammillaria elongata

***Mammillaria elongata***&nbsp;er en blomstrende art i kaktusfamilien. Planten er originalt fra Mexico, og er svært dyrkbar. Planten vokser i tette tuer, som blir 10-20 cm høye. Hver gren har fler vorter med 18-20 hvit-gule, innoverbøyde torner. Tornene danner et beskyttende lag over hele plantene. Blomstene er svakt rosa på de indre kronbladene.

Planten foretrekker næringsrik, porøs jord. Skal man dyrke den, bør den vannes rikelig om sommeren, og sparsomt om vinteren. Den liker ikke at vann blir helt over kroppen.
## Referanser


## Eksterne lenker
*
John Ellis

**John Ellis** (1710–1776) var en britisk naturalist, botaniker og kjøpmann av lin.

Ellis spesialiserte seg på studiet av koraller. Han ble valgt til medlem av det britiske Royal Society i 1754 og i det påfølgende året publiserte han et essay med tittelen *Natural History of the Corallines*. Ellis ble tildelt den høythengende utmerkelsen Copleymedaljen i 1767. Hans *A Natural History of Many Uncommon and Curious Zoophytes*, skrevet sammen med Daniel Solander, ble utgitt posthumt i 1776. Ellis importerte mange frø og planter til England fra Amerika, og han korresponderte med mange anerkjente botanikere, inkludert Carolus Linnaeus.

## Referanser
Wu Changshuo

**Wu Changshuo** (forenklet kinesisk: 吴昌硕, tradisjonell kinesisk: 吳昌碩, pinyin: *Wú Chāngshuò*, født 12. september 1844 i Huzhou i provinsen Zhejiang i Kina, død 29. november 1927 i Shanghai), opprinnelig *Wu Junqing*, var en kinesisk maler, kalligraf og seglkunstner.  

## Liv og virke
### Bakgrunn
Han kom fra en embedsmannsfamilie og var mandarin for en tid i Liaoning. Da han var i tyveårene slo han seg ned i Suzhou. 

### Kalligraf, dikter, maler
Til å begynne med slo han seg på kalligrafi og poesi. Han ledet også et selskap for seglgravører. I senere år betraktet han seg som maler med tilknytning til Shanghaiskolen. Som maler er han kjent for å ha vært med på å forynge kunsten å male blomster og fugler. Han betraktet kunsten å male og kunsten å gravere segl som beslektet med hverandre.

Hans arbeider gav ham stor berømmelse i Japan.

## Referanser


## Eksterne lenker
* 
* Chinese Paintings in the Ashmolean Museum Oxford(162) Oxford ISBN 1-85444-132-9
* Wu Changshuo and his Painting Gallery at China Online Museum
* Chinese culture site
* Examples of his work at the Museum of Fine Arts Boston
William Masters

**William Howell Masters** (1915–2001) var en amerikansk gynekolog. Han er best kjent for sine pionerstudier sammen med Virginia E. Johnson på menneskelig seksualrespons og diagnosen og behandling av seksuelle dysfunksjoner. Masters og Johnson utga bøkene  
*Human sexual response* 1966 og *Human sexual indaquecy* i 1970.

Masters ble født i Cleveland, Ohio, gikk på skolen Lawrenceville og tok eksamen ved Hamilton College. Masters rekrutterte Johnson i 1957 som forskningsassistent i en undersøkelse på menneskelig seksualitet. De ble gift i 1971. Masters døde i Tucson, Arizona den 16. februar 2001.

## Referanser
Johann Caspar Lavater

**Johann Caspar Lavater** (født 15. november 1741 i Zürich, død 2. januar 1801 samme sted) var en sveitsisk kirkeleder innen Den reformerte kirke, filosof og forfatter.

Han betraktes som en pioner innen personlighetspsykologien. Han mente blant annet at ansiktet speiler sjelens natur og at kroppsbevegelsene uttrykker menneskets karakter, slik at det var mulig å slutte seg til psykologiske kvaliteter ut fra et menneskes utseende og opptreden.

Italieneren Giambattista della Porta (1535–1615) anses som grunnleggeren av fysiognomien (også kalt fysiognomikk) og han har videre påvirket Lavater ved forfatterskapet av *Physiognomische Fragmente zur Beförderung der Menschenkenntnis und Menschenliebe* som ble publisert i 1775–1778.  Den ble oversatt til engelsk i 1792 og kom stadig i nye utgaver fram til 1810.

## Se også
* Fysiognomikk

## Referanser


## Litteratur
* 
* 
* 

## Eksterne lenker
* 

*
John Walsh

**John Walsh** (1726–1795) var en britisk vitenskapsmann og sekretær for guvernøren i Bengal. 

John Walsh var sønn av Joseph Walsh, sekretær for guvernøren i Fort St. George og fetteren til Nevil Maskelyne, som var den britiske Astronomer Royal, og hans søster Margaret var hustru til Lord Clive. Walsh vervet seg til East India Company i ung alder og ble utstasjonert i Bengal. Han returnerte til England i 1759. Senere i livet, ble hans interesser mer vitenskapelige. Han ble valgt til Fellow of the Royal Society i 1770 og tildelt Copleymedaljen i 1773. Ved hans død i 1795 etterlot han sin formue til sin niese, Margaret Walsh, og hennes mann, John Benn, på den betingelse at de endret sine etternavn til Benn-Walsh. John Benn-Walsh og hans kone Margaret ble han dermed svært velstående da de arvet Walshs omfattende eiendommer i Buckinghamshire, i Radnorshire, og i Cumberland.

## Referanser
John Huxham

**John Huxham** (1692–1768) var en britisk lege og kirurg. 

Huxham var sønn av en slakter født i Harberton i Devon. Han studerte ved Exeter Academy, Universitetet i Leiden og deretter ved Universitetet i Reims. På grunn av sin religion ville han ikke kunnet studere ved universitetene i Oxford eller Cambridge. Etter studiene åpnet han sin medisinske praksis i Plymouth. 

I 1755 mottok Huxham den vitenskapelige utmerkelsen Copleymedaljen for sine bidrag til medisin. Tildeling av medaljen skyldtes at han etter flere år med værobservasjoner i regi av The Royal Society, sammen med egne notater om sykdomsutbrudd, kunne beskrive influensa som egen og sesongavhengig sykdom. Han var blant de første i England til å beskrive dette. Han beskrev også symptomer på skjørbuk og anbefalte en kur som blant annet besto av sider (epler er en kjent kilde til C-vitamin).

## Referanser
Charles Cavendish

**Charles Cavendish** (1704–1783) var en britisk adelsmann, politiker og vitenskapsmann.

Cavendish var den yngste sønn av William Cavendish, 2. hertug av Devonshire og hans kone Rachel Russell. Han giftet seg den 9. januar 1727 med lady Ann Grey (død 20. september 1733), datter av Henry Grey, 1. hertug av Kent. De hadde to barn sammen: Henry Cavendish (10. oktober 1731 – 24. februar 1810) og Frederick Cavendish (24. juni 1733 – 23. februar 1833). Cavendish ble valgt inn i House of Commons som representant for distriktet Heytesbury i 1725 og han holdt dette setet frem til 1741. Han var medlem av det britiske Royal Society og han ble tildelt Copleymedaljen for sitt arbeid i utviklingen av termometre som registrerte maksimums- og minimumstemperaturer.

## Referanser
Ancient Aliens

***Ancient Aliens*** er en amerikansk TV-serie som hadde premiere 20. april 2010 på History. Programmet er produsert av Prometheus Entertainment, og presenterer teorier om romvesener som kom til Jorda for tusener av år siden og foreslår at historiske tekster, arkeologi og legender har bevis for forhistorisk romvesen-kontakt.

Seriens *de facto* pilot var en TV spesial av samme navn som ble sendt 8. mars 2009. Sesongen begynte 28. oktober 2010. Den andre sesongen begynte 28. oktober 2010, og den tredje 28. juli 2011. 
## Episoder

## Se også

* Antikke astronauter

## Referanser


## Eksterne lenker
* 
*
Kilejordhumle

**Kilejordhumle**, *Bombus cryptarum* (Fabricius, 1775), er en humleart. Den tilhører underslekten *Bombus*. Den finnes vanligvis på fuktig skogmark.

## Utseende
Kilejordhumle er en middelstor humle, noe rufsete i pelsen. Brystet er svart med gul krage, som når innunder vingefestet. Bakkroppen er svarthåret,med ett gult bånd nærmest kroppen, og hvit bakkroppsspiss.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.

Dronninger: Lengde 18–20&nbsp;mm
Arbeidere:  Lengde 9–16&nbsp;mm
Hanner: Lengde 13–16&nbsp;mm

## Utbredelse
Den ble første gang påvist i Norge, i Gudbrandsdalen i 1984, senere er det gjort ytterligere noen funn. Den er trolig oversett, siden den ligner mye på andre jordhumler og er trolig forvekslet. Bare dronninger kan sikkert artsbestemmes. Astrid Løken nevner arten alt i 1973, som *Bombus lucorum var. cryptarum*.

Den finnes i Europa, fra Norden og sør til Tyrkia, men mangler i sørvest.

## Referanser


## Litteratur
* Løken, A. 1973. *Studies on Scandinavian bumble bees (Hymenoptera, Apidae).* Norsk entomologisk Tidsskrift 20: 1-218.
* Ødegaard, F., Gjershaug, J.O., Öberg, S.C.H. & Mjelde, A. 2009. *Status for humler (Hymenoptera, Apidae, Bombus spp.) i Norge i 2010.* – Fauna 62(4): 94-104 Status for humler i Norge 2010 – pdf

## Eksterne lenker
* 
*
Thy Art is Murder

**Thy Art is Murder** er et australsk deathcore-band fra Sydney, New South Wales.

Bandet slapp sin debut-EP, *This Hole Isn't Deep Enough For the Twelve of You*, i 2005. Den andre EPen, *Infinite Death*, kom i 2008. 

I juli 2011 slapp de sitt debutalbum, *The Adversery,* på Skull and Bones Records. 

Brendan Van Ryn var vokalist på de to første EP-ene. Han forlot gruppen fordi han var uenig i hvilken retning bandet skulle gå musikalsk. Chris «CJ» McMahon ble hans erstatter, før han ble sparket fra bandet i 2023 og senere erstattet av Tyler Miller. 

Bandets manager er metalcore-vokalisten Michael Crafter.

Med sin *Godlike* verdensturné 2023–2024 rakk de innom Norge to ganger; på Rockefeller i 2023 og på Tons of Rock i Oslo i 2024. Sammen med The Amity Affliction skal de delta på Parkway Drives 20-årsjubileumsturné i Europa høsten 2025.

## Diskografi

### Studioalbum
**The Adversary* (2010, Skull and Bones Records)
**Hate* (2012, Nuclear Blast)
* *Holy War* (2015)
* *Dear Desolation* (2017)
* *Human Target* (2019)
* *Godlike* (2023)

### EP-er og demoer
**This Hole Isn't Deep Enough for the Twelve of You* (2005)
**Infinite Death* (2008)

## Medlemmer

### Nåværende
* Sean Delander – bassgitar (2011–), gitar (2005–2011)
* Gary Markowski – gitar (2005–)
* Lee Stanton – trommer (2005–)
* Andy Marsh – gitar (2011–)
* Tyler Miller – vokal (2023–)

### Tidligere
* Mick Low – bassgitar (2010–2011)
* Josh King – bassgitar (2005–2010)
* Brendan Van Ryn – vokal (2005–2009)
* Chris McMahon – vokal (2009–2015, 2017–2023)

## Referanser


## Eksterne lenker
* 
* 
*
Nina Wester

**Nina Elisabet Wester** (født 11. august 1974 på Otterøya ved Namsos) er en norsk teaterregissør og dramatiker. 

Nina Wester er utdannet dramatiker og regissør fra Dramatiska institutet i Stockholm. Hun har skrevet og regissert Kirkelig kulturverksteds *Songs across walls of separation* i Nidarosdomen. På Nord-Trøndelag Teater har hun regissert *Skråninga på* som var basert på en bok av Carl Frode Tiller. Hun har skrevet og regissert barneforestillingen *Fjäderskogen* og i 2008 *Love och cirkusfåglarna* på Dramaten i Stockholm. *Mitt namn är Rachel Corrie* og sin egen forestilling *Som Jerusalem* på Stockholms stadsteater
Wester fikk i 2010 Heddaprisen for forestillingen ”Vi som er hundre” på Rogaland Teater.

Fra 2013 til 2016 var hun teatersjef for Hålogaland Teater. 

## Referanser


## Eksterne lenker
* Dramatikerforbundet Miniintervju med Nina Wester
Hellas Planitia

**Hellas Planitia** er det største nedslagskrateret på Mars og har en gjennomsnittlig diameter på ca. &nbsp;kilometer. Krateret ligger på den sørlige marshalvkulen og når ned til 5 km under nullhøyden på planeten. Kraterkanten er mellom 50 og 400 km bred.

Hellas Planitia er med på tidlige kart over Mars som en tilnærmet rund region.

## Kilder
*Denne artikkelen baserer seg på artikkelen «Hellas Planitia» s. 175-176 i *Philip's Astronomy Encyclopedia* utgitt i 2002
Mariner-programmet

**Mariner-programmet** var en serie romsonder sendt opp av den amerikanske romorganisasjonen NASA for å undersøke de indre planetene Mars, Venus og Merkur. Av de 10 romsondene var 7 suksessfulle, mens 3 gikk tapt. Mariner 11 og 12 ble etter hvert gitt nye navn; Voyager 1 og Voyager 2, som en del av Voyager-programmet. Viking 1 og Viking 2 var forstørrede utgaver av Mariner 9.

## Sendt opp med bæreraketten Atlas-Agena
*203 kg tunge sonder til å fly forbi planeten Venus.
**Mariner 1, 22. juli 1962 &ndash; upålitelig bærerakett nødsprengt.
**Mariner 2, 26. august 1962 &ndash; første nære passasje av en annen planet med en fungerende romsonde.
*261 kg tunge sonder til å fly forbi Mars. 
**Mariner 3, 5. november 1964 &ndash; sperret inne bak rakettnesen.
**Mariner 4, 28. november 1964 &ndash; første nære passasje av Mars.
*261 kg tung sonde til å fly forbi Venus.
**Mariner 5, 14. juni 1967 &ndash; passasje av Venus i en avstand av &nbsp;km.

## Sendt opp med bæreraketten Atlas-Centaur
*413 kg tunge sonder til å fly forbi Mars.
**Mariner 6, 25. februar 1969 &ndash; passasje av Mars i en avstand av &nbsp;km &ndash; tok 25 nærbilder.
**Mariner 7, 27. mars 1969 &ndash; passasje av Mars i en avstand av &nbsp;km &ndash; tok 33 nærbilder.
*998 kg tunge romsonder som kretset rundt planeten Mars.
**Mariner 8, 8. mai 1971 &ndash; falt i Atlanterhavet.
**Mariner 9, 30. mai 1971 &ndash; første kretsløp rundt en annen planet; Mars &ndash; tok mer enn  bilder.
*503 kg tung romsonde til planeten Merkur. På veien benyttet romsonden tyngdekraften fra planeten Venus.
**Mariner 10, 3. november 1973 &ndash; første sonden som har besøkt Merkur &ndash; tok over 300 nærbilder på sine tre passeringer.
Johann Adolf Schlegel

**Johann Adolf Schlegel** (1721–1793) var en tysk dikter og evangelisk teolog, bror av Johann Elias og Johann Heinrich Schlegel, far til August Wilhelm og Friedrich Schlegel.

## Liv
Etter å ha studert i Leipzig ble han i 1751 diakon og lærer ved *Landesschule [[Pforta]]*, i 1754 pastor og professor i Zerbst, i 1759 pastor i Hannover og i 1775 konsistorialråd og superintendent i samme by. Han døde i 1793 i Hannover.

Sønnene August Wilhelm Schlegel og Friedrich Schlegel var viktige deltakere i grunnleggelsen av den tyske romantikken.

J.A. Schlegel var bidragsyter i det litterære tidsskriftet **. Av diktene hans har kun noen salmer tålt tidens tann. Han oversatte Charles Batteux' *Les beaux-arts réduits à un même principe* (Paris 1746) til tysk og publiserte samtidig en forklaring til verket (*Einschränkung der schönen Künste auf Einen Grundsatz*, 3. opplag, Leipzig 1770, 2 bind). Schlegel diktet 70 salmer.

## Referanser


## Kilder
* 

## Litteratur
* Hugo Bieber: *Johann Adolf Schlegels poetische Theorie. In ihrem historischen Zusammenhange untersucht*, Berlin 1912 (Ettertrykk: New York / London: Johnson, 1967).

## Eksterne lenker
*  Biografi om Schlegel
*
Knights of the Abyss

**Knights of the Abyss** er et amerikansk deathcoreband fra Glendale i Arizona, dannet i 2005.

## Biografi

Knights of the Abyss ble dannet i 2005, etter at Adam Rysdam forlot Job For a Cowboy. Gruppa har publisert tre album, som ble gitt ut av Siege of Amida og Ferret Records. De første låtene ble sunget av tidligere vokalist Phil Noriega. Dustin Hadlock, som var med som vokalist på noen av de første låtene deres, var med på turneen og for å være med på å spille inn resten av albumet med bandet i januar 2008. Bandet bekreftet at de hadde signert en kontrakt med Ferret Records. En av de nye låtene, «A New Darkened Faith», fra deres andre album «Shades», ble lastet opp på MySpace. Alle vokalene fra «Shades» ble sunget av Dustin Curtis fra A Breath Before Surfacing fra Tucson, Arizona. Knights of the Abyss turnerte i USA og Storbritannia sammen med band som: Arsonists Get All the Girls, Elysia. Elysia's vokalist Zak Vargas, var gjeste vokalist på sangen «Decaying Waste» fra albumet *Juggernaut*.

I starten av 2009, forlot mange av de opprinnelige medlemmene; gruppa, de fleste for å gå på skole. Dustin Hadlock ble igjen som vokalist, mens trommeslageren James Gillespie, gitarist Brian McNulty og bassgitaristen Griffin Kolinski ble med som nye medlemmer. Kolinski og McNulty spiller også i metal-bandet The Blood Countess fra Arizona. Gillespie og Hadlock ble rekruttert fra Nick Florences sideprosjekt, Decessus. Florence er for tiden det eneste gjenværende originalmedlemmet av gruppa. Gruppa bekreftet i begynnelsen av 2009 at de ville gi ut en oppfølger til albumet «Shades» 3. mai 2009 ga gruppa ut en ny låt, som en «teaser» til det nye albumet. 1. mai 2010 bekreftet gruppa at deres tredje album *«The Culling of Wolves»* var ferdig.

Knights of the Abyss ga ut singelen «Deciever's Creed», før albumet *The Culling of Wolves*. Denne ble gitt ut både på MySpace og Facebook. På disse sidene bekreftet også bandet at *The Culling of Wolves* ville bli gitt ut 17. august 2010. Gruppa har også bekreftet at den skal på to forskjellige turneer i USA. De vil turnere med grupper som: Conducting from the Grave, The World We Knew og Enfold Darkness. Deres andre turné, «The California Blood Tour», er med gruppene: Cattle Decapitation, Devourment, Burning the Masses og Son of Aurelius.

## Medlemmer
### Nåværende medlemmer
*Harley Magnum – vokal (2010 – )
*Nick Florence – gitar (2005 – )
*Brian McNulty – gitar (2009 – )
*Griffin Kolinski – bassgitar (2009 – )
*N/A – trommer

### Tidligere medlemmer
*Ben Harclerode – trommer (2009–2010) 
*Phil Noreiga – vokal (2005–2006) 
*Cody Brechtel – gitar (2005–2008)
*John Seabury – bass (2006–2007)
*Andy Rysdam – trommer (2005–2008) 
*Aaron Stone – bass (2007–2008)
*Dustin Hadlock – vokal (2007–2008, 2009)
*James Gillespie – trommer (2009) 
*Mark Brice – vokal (2009)

## Diskografi
### Studioalbum
**Juggernaut* (2007)
**Shades* (2008)
**The Culling of Wolves* (2010)

## Referanser


## Eksterne lenker
* 
*
Amphisbaena alba

***Amphisbaena alba*** er en ormeøgle.

Denne arten kan bli over 70&nbsp;cm lang og er den største ormeøglen i det neotropiske faunaområdet. Den afrikanske *Monopeltis capensis* blir omtrent like lang, så det er usikkert hvilken art som er verdens lengste ormeøgle.

*Amphisbaena alba* hører hjemme i tropisk regnskog og savanne, men har også tilpasset seg jordbruksområder. Ingen andre ormeøgler har en så vid utbredelse. Arten finnes i hele Sør-Amerika øst for Andesfjellene og mangler bare i de tempererte strøkene lengst sør. Den finnes i følgende land og territorier: Bolivia, Brasil, Colombia, Ecuador, Fransk Guyana, Guyana, Panama, Paraguay, Peru, Surinam, Trinidad og Tobago og Venezuela.

En feltstudie utført på den brasilianske cerradoen viser at arten hovedsakelig eter små dyr, som maur, biller,  edderkopper, insektlarver og termitter. Den blir ofte funnet i koloniene til bladskjærermaur i slekten *Atta*.

Andre ormeøgler har små kull, men *Amphisbaena alba* legger 8&ndash;16 egg, ofte i maur- eller termittuer. Når den blir truet spiller den med halen som andre ormeøgler, men hos denne arten kan halen ikke kastes av.

## Litteratur
* 
* 

## Eksterne lenker
* 

* YouTube - Cobra-cega (''Amphisbaena alba'')
* YouTube - White-bellied worm lizard (''Amphisbaena alba'')
Amphisbaena fuliginosa

***Amphisbaena fuliginosa*** er en ormeøgle.

Lengden er som regel 35&ndash;50&nbsp;cm, men noen eksemplarer kan bli opptil 55&nbsp;cm. Huden hos denne arten har mørke flekker på lys bakgrunn. Bunnfargen varierer fra kremgul til grårosa og purpuraktig. Fargen på flekkene kan variere fra helt svart til å være bare litt mørkere enn bunnfargen.

Arten lever i tropisk regnskog og savanne i den nordlige delen av Sør-Amerika. Den finnes i følgende land og territorier: Bolivia, Brasil, Colombia, Ecuador, Fransk Guyana, Guyana, Panama, Peru, Surinam, Trinidad og Tobago og Venezuela. På den brasilianske cerradoen klarer arten seg godt i områder der det drives intensiv kvegdrift.

## Litteratur
* 
* 

## Eksterne lenker
* 
* YouTube - ''Amphisbaena fuliginosa''
Deutsche Post DHL

**Deutsche Post DHL** er et felles konsernmerke for Deutsche Post og DHL, og som Deutsche Post AG bruker i offentligheten. Deutsche Post kjøpte DHL i 2002.

## Eksterne lenker
*
Dussmann

**Dussmann Stiftung & Co. KGaA** er et tysk selskap med hovedkontor i Berlin. Gruppen driver virksomheter i flere, særlig tjenesteytende bransjer. Den er blant de største i verden og hadde i 2010 56 377 ansatte medarbeidere over hele verden. Dussmannselskapenes omsetning var samme år ca 1,567 milliarder euro.

Selskapet *Dussmann Heimpflegedienst GmbH* ble stiftet i 1963 av Peter Dussmann (1938–2013). Peter Dussmann fikk et slaganfall i 2008 og virksomheten har etter dette vært ledet av hans hustru Catherine von Fürstenberg-Dussmann.

## Eksterne lenker
* 
* Dussmanngruppens internettside
Cuba under Panamerikanske leker 1951

**Cuba under Panamerikanske leker 1951**. Cuba deltok i de første Panamerikanske leker som ble arrangert i Buenos Aires mellom 25. februar og 3. mars 1951. Cuba kom på fjerdeplass med ni gull-, ni sølv og ti bronsemedaljer.
## Medaljer

## Medaljevinnerne

## Eksterne lenker
* PAN Buenos Aires, 1951 - medaljer (portugisisk)
Chile under Panamerikanske leker 1951

**Chile under Panamerikanske leker 1951**. Chile deltok i de første Panamerikanske leker som ble arrangert i Buenos Aires mellom 25. februar og 3. mars 1951. Chile ble tredje beste nasjon med ni gull-, tjue sølv og tolv bronsemedaljer.

## Medaljer

## Medaljevinnerne

## Referanser
Thermal Emission Imaging System

**Thermal Emission Imaging System** (**THEMIS**) er et kamera ombord på banesonden Mars Odyssey. Kameraet tar bilder av Mars i de synlige og infrarøde delene av det elektromagnetiske spektret for å fastslå de termiske egenskapene til overflaten og å avgrense fordelingen av mineraler på Mars' overflate som bestemmes av Thermal Emission Spectrometer (TES). I tillegg hjelper det forskere med å forstå hvordan mineralogi av Mars er knyttet til dens landformer, og det kan brukes til å søke etter termiske «hotspots» under Mars' overflate.

THEMIS styres fra Mars Space Flight Facility ved Arizona State University  og ble bygget ved Santa Barbara Remote Sensing. Instrumentet ble oppkalt etter den greske gudinnen for rettferdighet.

## Eksterne lenker
*  THEMIS-spesifikasjoner
*  Side om THEMIS-instrumentet hos Arizona State University
*  Offentlige THEMIS-data
*  Kart over Mars-bilder som inkluderer THEMIS, MOC, HiRISE, CTX, HRSC, og Viking
SPARC T4

**SPARC T4** (kodenavn: *«Yosemite Falls»*) er en 64-bit RISC flerkjerners mikroprosessor som ble konstruert og utviklet av Sun Microsystems og Oracle Corporation, og lansert av Oracle Corporation i september 2011.

Mikroprosessoren er basert på spesifikasjonen SPARC Versjon 9. Den har 8 kjerner, som hver enkelt kan utføre 8 tråder, noe som gir en teoretisk ytelse på 64 tråder per prosessor. Dette er bare halvparten av SPARC T3, men til gjengjeld er SPARC T4 en ny SPARC arkitektur og den første i denne familien med innebygd *out-of-order execution*.

SPARC T4 støtter symmetrisk multiprosessering. Fire SPARC T4 kan kjøre i parallell, og gi en ytelse på 256 tråder per system.

Mikroprosessoren har integrerte DDR3 minne-kontrollere, som gir totalt 16 minnebusser for 1066&nbsp;MHz DDR3 SDRAM.

SPARC T4 har to integrerte PCI Express kontrollere som støtter 2 x 8 stk PCI Express porter, og en integrert Ethernet-kontroller for to stk 1G/10G Ethernet-porter.

## Tilgjengelige systemer
*SPARC T4-1 Server 
*SPARC T4-1B Server Module 
*SPARC T4-3 Server
*SPARC T4-4 Server

## Referanser


## Eksterne lenker
Inspire (magasin)

***Inspire*** er et engelskspråklig internettmagasin som hevdes å være utgitt av terrororganisasjonen Al-Qaida fra Den arabiske halvøy («Al-Qaeda in the Arabian Peninsula», AQAP). Magasinet er en av mange måter Al-Qaida benytter seg av internett for å nå ut til sine tilhengerne, foruten å være et generelt talerør for organisasjonens uttalelser. Magasinet er å betrakte som et verktøy for politisk krigføring verktøy mot USA og Vesten generelt med den hensikt å inspirere til terrorisme. Magasinets betyr «å inspirere», og inneholder artikler av og om medlemmer av Al Qaeda, og generelt med oppfordringer om å spre tilfeldig død.

Denne taktikken skal skape en overreaksjon fra myndighetene mot dens muslimske befolkning som da skal bli radikalisert. Ettersom Al Qaeda mangler muligheter til å angripe Vesten direkte, er taktikken å radikalisere muslimer over alt til å begå individuelle terrorhandlinger. 

Den første utgaven kom i juli 2010. Magasinets mål var unge britiske og amerikanske lesere og har oversatte beskjeder fra Osama bin Laden. En andre utgave på 74 sider ble utgitt i oktober 2010 som bekreftet at magasinet ble produsert av Samir Khan, en propagandaagitator på nettet, og det meste av hva som er skrevet synes å være gjort av ham selv. Flere artikler i andre utgave oppmuntret til terrorangrep på amerikansk jord med å komme med ulike forslag på hvordan det kan gjøres, blant annet å bruke en bil for å kjøre ned tilfeldige fotgjengere.

Inspire er ikke det første engelskspråklige magasinet som er utgitt av Al Qaeda. Amerikanske myndigheter har hevdet at Samir Khan var tidligere ut med et engelskspråklig magasin. Samir Khan var en amerikansk blogger som spredte terroristpropaganda i *Jihad Recollections* før han flyttet til Jemen og ble direkte tilknyttet Al Qaeda. Faktisk inneholdt oktober 2010-utgaven av *Inspire* en artikkel skrevet av Khan kalt «I Am Proud to be a Traitor to America.» («Jeg er stolt å være en forræder av Amerika»).

## Referanser
USA under Panamerikanske leker 1951

**USA under Panamerikanske leker 1951**. USA deltok i de første Panamerikanske leker som ble arrangert i Buenos Aires mellom 25. februar og 3. mars 1951. USA ble nest beste nasjon med førtifire gull-, trettitre sølv og atten bronsemedaljer.

## Medaljer

## Medaljevinnerne

## Referanser
Himation

**Himation** (gresk: ἱμάτιον) var en firkantet kappe av ulik størrelse i den greske antikken. Plagget ble båret av både kvinner og menn, oftest over en kort eller sid khiton, en enkel underkjortel, eller en fotsid peplos (for kvinner). Himationer ble båret på litt ulike måter. Vanligvis ble kappen drapert slik at den høyre armen var fri, mens et stykke av kappen ble lagt over den venstre skulderen og festet med ei spenne. De gamle mennenes kapper var lengre enn de unges, og kvinnenes var mer fargerike. Når himation ble båret aleine, altså uten khiton og tjente som både khiton og kappe, ble den kalt *akhiton*. 

Bruken av himation forsatte i Østromerriket, der den var vanlig som ikonografisk drakt på framstillinger av Jesus og andre bibelske personer. Der ble kappen trolig også båret som ytterplagg av gamle menn med lav posisjon i samfunnet.


File:Delos House of Cleopatra.jpg
File:Apollo black bird AM Delphi 8140.jpg|Den greske guden Apollon framstilt på en attisk kylix (drikkeskål) fra ca. 460 f.kr. iført rød himation over en hvit peplos. Han har ellers laurbær- eller myrtekrans, sandaler og lyre (kithara) og sitter på en diphros med løveføtter.


## Liknende plagg
Himation tilsvarte romernes pallium, et langt klede som ble drapert rundt skuldrene på embetsmenn og seinere utviklet seg til en ullkrage for erkebiskoper og paver. Himation var mindre stoffrik og voluminøs enn togaen i Romerriket, en drapert ytterkappe som opprinnelig ble båret av frie borgere av begge kjønn, men seinere ble fornem mannsdrakt.

## Se også
* Toga, stoffrik kappe båret av frie borgere i Romerriket
* Khlamys, knekort mannskappe festet på venstre skulder og båret av jegere, reisende, krigere, ryttere og andre i det gamle Hellas
* Khiton, sylinderformet, oftest ermeløs underdrakt i oldtidas Hellas
* Peplos, gresk kvinnekjortel satt sammen av to side, rektangulære tøystykker
* Pallium, et langt klede som ble drapert rundt skuldrene på romerke embetsmenn
## Eksterne lenker
*
Liste over ordførere i Halden

**Liste over ordførere i Halden**. Halden (daværende Fredrikshald) ble opprettet som en egen bykommune ved innføringen av formannskapslovene av 1837. I 1967 ble Halden slått sammen med landkommunene Berg og Idd til den nye Halden kommune.

## Referanser



## Litteratur
* 
* 
* 
* 
*
Hans Endre Sæterøy

**Hans Endre Sæterøy** (født 17. juli 1965) er en norsk lokalpolitiker for Venstre. Han satt i kommunestyret for Venstre i Nye Ålesund kommune fra 2020 til 01.01.2024. Han var  ordfører for Høyre i Sandøy kommune i Møre og Romsdal fra 2011 til 2015.

Han er ingeniør av yrke og arbeider ved firmaet I.P. Huse AS i Steinshamn på Harøy.

## Referanser
Westfalenlied

**Westfalenlied** er en hymne fra 1868 for identifikasjon av den westfaliske kultur, som beskriver innbyggerne i de forskjellige enkeltregioner i Westfalen og deres karakter. Hymnen ble første gang offentliggjort i en utgave av *Wochenblatt für den Wahlkreis Iserlohn-Altena* i april 1869. Forfatteren av denne teksten var kjøpmannen og lyrikeren Friedrich Emil Rittershaus (1834–1897) under et opphold i Iserlohn. En minnetavle befinner seg i Iserlohn på stedet til det daværende vertshuset til posten ved Theodor-Heuss-Ring. Den velkjente musikalske fremstillingen befinner seg på samme sted og stammer fra Peter Johannes Peters (1820 – 1870).

I tillegg til versjonen til Ritterhaus, finnes det også lignende tekster av andre forfattere som bærer tittelen *Westfalenlied*.

## Sangteksten

**Das Westfalenlied**

:Ihr mögt den Rhein, den stolzen, preisen,
:Der in dem Schoß der Reben liegt,
:Wo in den Bergen ruht das Eisen,
:Da hat die Mutter mich gewiegt.
:Hoch auf dem Fels die Tannen steh'n, 
:Im grünen Tal die Herden geh'n,
:Als Wächter an des Hofes Saum
:Reckt sich empor der Eichenbaum,
::|: *Da ist's, wo meine Wiege stand,*
::*O grüß dich Gott, Westfalenland!* :| 

:Wir haben keine süßen Reben
:Und schöner Worte Überfluss
:Und haben nicht so bald für jeden
:Den Brudergruß und Bruderkuss.
:Wenn Du uns willst willkommen sein,
:So schau auf's Herz, nicht auf den Schein,
:Und sieh uns grad hinein ins Aug',
:Gradaus, das ist Westfalenbrauch!
::|: *Es fragen nicht nach Spiel und Tand*
::*Die Männer aus Westfalenland.* :|

:Und unsre Frauen, unsre Mädchen,
:Mit Augen, blau wie Himmelsgrund,
:Sie spinnen nicht die Liebesfädchen
:Zum Scherz nur für die müß'ge Stund'.
:Ein frommer Engel hält die Wacht
:In ihrer Seele Tag und Nacht,
:Und treu in Wonne, treu in Schmerz
:Bleibt bis zum Tod ein liebend Herz.
::|: *Glückselig, wessen Arm umspannt*
::*Ein Mädchen aus Westfalenland.* :|

:Behüt' dich Gott, du rote Erde,
:Du Land von Wittekind und Teut,
:Bis ich zu Staub und Asche werde,
:Mein Herz sich seiner Heimat freut!
:Du Land Westfalen, Land der Mark,
:Wie deine Eichenstämme stark,
:Dich segnet noch der blasse Mund
:Im Sterben, in der letzten Stund'!
::|: *Du Land wo meine Wiege stand,*
::*O Grüß dich Gott, Westfalenland!* :|
Mitmita

**Mitmita** er en etiopisk krydderblanding som inneholder chili, kardemomme, kryddernellik og salt, og i noen tilfelle også andre kryddere som ingefær, spisskummen og kanel. Den brukes blant annet i den retten som kalles *[[kitfo]]*.

## Referanser


## Eksterne lenker
*
António Monteiro

**António Manuel Mascarenhas Gomes Monteiro** (født 16. februar 1944 i Santa Catarina, død 16. september 2016 i Praia) var president på Kapp Verde fra 22. mars 1991 til 22. mars 2001. Han var landets annen president.

Han tok universitetsutdannelse i Belgia og arbeidet der en tid før han flyttet tilbake til Kapp Verde i 1977.

Han var tilknyttet Movimento para a Democracia.

## Referanser
NM i kappgang 2010

**NM i kappgang 2010** var en del av NM i friidrett 2010, men ble arrangert som et eget stevne i Sandane 4. – 5. juni 2010. 

Fredag ble det konkurrert i 5 km gateløp for kvinner og 10 km gateløp for menn. Lørdag var det 10 km gateløp for kvinner og 20 km gateløp for menn.

## Resultater kvinner
### 5 km






### 10 km






## Resultater menn
### 10 km






### 20 km






## Eksterne lenker
* Fjellhug/Vereide IL - ''Resultatliste''
Anders Ribu

**Anders Ribu** (født 28. mars 1956) er en norsk lydbokinnleser, oversetter og skribent.

## Arbeid
Ribu har som innleser og stemmeskuespiller lest inn utallige lydbøker for både Cappelen Damm, Lydbokforlaget og fremfor alt Tibi – Biblioteket for tilrettelagt litteratur (tidligere NLB). Han har selv sagt at han leste inn sin første bok for NLB i 1989. Det var *[[Det lykkelige Arabia]]* av Thorkild Hansen. Siden da har han stort sett arbeidet som innleser. 

Han har også oversatt fra engelsk og tysk, vært medforfatter til bøker om barneteater og  tilknyttet Oslo Barne- og ungdomsteater som instruktør.

### Innleste bøker (utvalg)
* Aschehougs Norgeshistorie for NLB
* Karl Ove Knausgårds romansyklus Min Kamp
* Leo Tolstojs Krig og Fred, begge for både NLB og Cappelen Damm
* Stieg Larssons Millennium-trilogi for Lydbokforlaget og NLB
* Ringenes Herre av J.R.R. Tolkien
* Natt til mørk morgen av Ingvar Ambjørnsen. ISBN 9788278442524
* Det tapte symbol av Dan Brown. ISBN 9788242147622
* Havets Katedral av Ildefonso Falcones. ISBN 9788242140807
* Prost Gotvins Geometri av Gert Nygårdshaug. ISBN 9788202335809
* En tid for alt av Karl Ove Knausgård. ISBN 9788202329624

## Eksterne lenker
* lydbokforlaget.no om Anders Ribu
* Vi møter Anders Ribu - Video-intervju på NLBs nettsider http://www.nlb.no/sitepageview.aspx?articleID=48
* Bokkilden – Personsøk http://www.bokkilden.no
Odd Steinar Bjerkeset

**Odd Steinar Bjerkeset** (1946–2021) var en norsk lokalpolitiker fra Kristelig folkeparti. Han var ordfører i Gjemnes kommune i Møre og Romsdal fra 2011 til 2015. 

Bjerkeset ble første gang valgt inn i kommunestyret i 1983. Han har også tidligere vært ordfører i 8 år, fra 1999 til 2007. Han ble begge gangene valgt ved direkte ordførervalg. Fra 2007 til 2011 var han kommunestyrerepresentant. Bjerkeset har hatt en 4 års periode som varaordfører, og har også vært leder i undervisningsstyret.

Han drev firmaet *Bjerkeset Møbler og begravelsesbyrå* sammen med sin ektefelle, på Bjerkeset i Gjemnes, hvor de produserte kister og drev begravelsesbyrå. Begravelsesbyrået drives fremdeles av hans ektefelle. Firmaet har en historie som går tilbake til 1920-årene. 

## Referanser
34 (album)

***34*** er et musikkalbum med Ole Ivars. Albumet ble utgitt den 22. oktober 2011. Albumet ble produsert av Morten Nyhus.

## Sporliste
Alle sanger er skrevet av William Kristoffersen.

# «Kun en solskinnsdag»
# «Uten trailer'n stopper landet»
# «Kjærlige ord»
# «Vi vil takke deg»
# «Fancy» (instrumental)
# «Natasha fra Moskva»
# «Fra bygda tel by'n»
# «Alle har sin egen stjerne»
# «Vi krangler om stort og smått»
# «Du er mere verdt enn all verdens gull»
# «Tenk om vinter'n forsvant»
# «Strengeleik» (instrumental)
# «Brevet»
# «Ei krone avslag»
# «En times tid»

## Medvirkende
### Ole Ivars
* Tore Halvorsen – sang, akustisk gitar
* William Kristoffersen – bass, kor, låtskriver, sang på 3, 7 og 13
* Ole Ødegård – keyboard, kor
* Arild Engh – trommer
* Arne Willy Foss – saksofoner, fløyter, klarinett
* Bjørn Elvestad – el.gitarer, keyboard, trekkspill, kor
### Andre medvirkende
* Morten Nyhus - produsent, tekniker, keyboard
## Kilder
* 34
Masinko

**Masinko** er et etiopisk strykeinstrument med bare én streng. Tradisjonelt anvendes instrumentet i den etiopiske folkmusikken der det spilles pentatonisk.
Khiton

**Khiton** (gresk: χιτών, *khitōn*, et lånord fra semittisk **kittān* (jfr hebraisk  ), avledet av et ord for lin), også skrevet *kiton* og *chiton*, var et sylinderformet underplagg båret av begge kjønn i antikkens Hellas fra arkaisk tid (ca. 750-500 f.Kr.) til hellenistisk tid (323-30 f.Kr.). En khiton var som en tunika et sydd klesplagg - til forskjell fra peplos som bare var svøpt rundt kroppe og festet over skuldrene ved hjelp av nåler. Både khiton og peplos ble ofte båret med belte. Khiton ble også brukt under en himation, en klassisk gresk kappe av et firkantet tøystykke. I mangel av bevarte klesplagg fra antikken, er ettertidens kunnskap hentet fra kunst og litteratur.

Det var to typer khiton, den opprinnelige doriske og den seinere joniske. Den doriske varianten var uten ermer, bare sydd sammen over skuldrene, eventuelt festet med nåler eller knapper. Den joniske ble lagd av et mye større stykke stoff og festet med nåler, knapper eller sydd hele veien fra hals til håndledd, mens resten av det vide stoffet ble samlet med et belte omkring livet. Seint i arkaisk tid ble joniske khitoner mindre vanlig, særlig blant menn.

## Referanser


## Se også
* Himation, drapert kappe båret av kvinner og menn i det gamle Hellas.
* Tunika, sydd undertrøye eller hverdagsskjorte med ermer som var vanlig hos romerne.

## Eksterne lenker
* 
* «Greek Dress», enkel instruksjon for å lage egne
* «Doric Chiton», *Encyclopedia of Fashion*
* «Ionic Chiton», *Encyclopedia of Fashion*
Forhekset (roman)

***«Forhekset»*** er en roman av Margit Sandemo, skrevet i 1970. Den var opprinnelig skrevet som en kortroman, under tittelen «**Den dunkla dalen**», men den ble omskrevet både i 1979 og 1981, når den kom i bokformat. Den handler om Sissel, som har gjentakende mareritt, etter at deres husholderske Martha, brått forsvant for to år siden fra godset, der gamle Major Christhede regjerer. En streng far, som holder en hard hand over sine tre barn, Sissel, Agnes og Carl. Sissel drømmer om en mann gjentatte ganger, og da han plutselig viser seg å eksistere, rulles også familiehemmeligheter opp, og sannheten om Marta kommer for en dag. Romanen ble utgitt som bok nr 17 i serien «**Margit Sandemos beste føljetonger**».

## Utgivelser i utvalg
*«Margit Sandemos beste føljetonger nr. 17», Bladkompaniet 1983, ISBN 82-509-1324-8
*«Margit Sandemos beste dobbeltbok», Schibsted 2008

## Kilder
*«Kjære Margit», Bladkompaniet 1994
Liste over Bilderbergmøter

:*Hovedartikkel: [[Bilderberg-gruppen]]*

Bilderberg-gruppen holdt årlige møter siden 1954. Et karaktertrekk er at de foregår på 5-stjerners hoteller.

Bilderberg 1976 var planlagt å holdes i april på The Homestead i Hot Springs, Virginia, USA, men ble avlyst på grunn av den pågående Lockheedskandalen som involverte Prins Bernhard.

## Referanser





## Kilder
* Bilder av alle konferansesentrene Bilderberg har blitt holdt (Scribd)
* Bilderberg Meetings Participant Lists 1954-2012 (Publicintelligence.net)

## Eksterne lenker
*
Tacheng (Tacheng)

**Tacheng** (kinesisk: 塔城; pinyin: *Tǎchéng*; uigursk: چۆچەك / *Çöçek*; kasakisk: شاۋەشەك / Шәуешек / *Şäwesek*) er et byfylke i prefekturet Tacheng i den autonome region Xinjiang i Folkerepublikken Kina. Det ligger nært  grensen mot Kasakhstan. Tidligere ble det kalt **Chuguchak**, særlig i europeisk gjengivelse. 

Befolkningen var på  innbyggere i 1999.

## Administrative enheter
Byfylket består av tre subdistrikter og seks kommuner (hvorav en nasjonalitetskommune for folkegruppen daur). De er (pinyin/kinesisk):

*Subdistriktet Heping 和平街道
*Subdistriktet Xincheng 新城街道
*Subdistriktet Dubieke 杜别克街道

*Kommunen Ergong 二工乡
*Kommunen Qiaxia 恰夏乡
*Kommunen Abudula 阿不都拉乡
*Kommunen Yemenle 也门勒乡
*Kommunen Kalahabake 喀拉哈巴克乡
*Nasjonalitetskommunen Axir for daurerne 阿西尔达斡尔族乡 

## Referanser


## Litteratur
* Qurbān-ʻAlī Khālidī, Allen J. Frank, and Mirkasym Abdulakhatovich Usmanov. *An Islamic Biographical Dictionary of the Eastern Kazakh Steppe, 1770-1912*. Brill's Inner Asian library, v. 12. Leiden: Brill, 2004.

* Light, Nathan. "Qazaqs in the People's Republic of China: The Local Processes of History". Bloomington, Indiana: Indiana Center on Global Change and World Peace, Occasional Paper No. 22, June 1994. ISBN 1-881157-24-5.

* Light, Nathan. "Kazakhs of the Tarbaghatai: Ethno-History Through a Novel". The Turkish Studies Association Bulletin, 17/2 (1993): 91-102. 

* Saguchi Toru. "Kazak Pastoralists on the Tarbaghatai Frontier under the Ch'ing." In: Proceedings of the International Conference on China Border Area Studies. Lin En-hsien [Lin Enxian], ed. Taipei: National Chengchi University, 1985, pp. 953-996. 

* Wiens, Herold J. "Change in the Ethnography and Land Use of the Ili Valley and Region, Chinese Turkestan". Annals of the Association of American Geographers, Vol. 59, No. 4. (Dec., 1969), pp. 753-775.

## Eksterne lenker
* Lokalregjeringens hjemmesider 
* over Tacheng
Toli

**Toli** eller **Tuoli** (kinesisk: 托里县; pinyin: *Tuōlǐ Xiàn*; uighur: تولى ناھىيىسى / *Toli Nahiyisi*) er et fylke i prefekturet Tacheng i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser
Klimaksfasen

**Klimaksfasen** er en av de tre suksesjonsfasene i et økosystem. 

Klimaksfasen er «det endelige suksesjonsstadiet bestemt ut fra klima og vekstbetingelser». Under klimaksfasen er biomassen på det største og det etableres vegetasjonstyper der artene har tilpasset seg hverandre i forhold til kampen om ressurser. 

Ifølge *Monoklimaksteorien,* gjort rede for av Frederic Clements, utvikler alle plantesamfunn seg mot kun ett klimakssamfunn i hver region, og at dersom de får utvikle seg lenge nok vil alle samfunn i regionen nå dette klimakssamfunnet. Denne teorien ble avvist av Henry A. Gleason. *Polyklimaksteorien* hevder at flere klimasamfunn kan eksistere i samme region og at ulikt næringsinnhold i jorda, jordfuktighet, aktiviteter fra dyr med mer er faktorer som påvirker likevekten og klimakssamfunnet.

En løvskog, barskog eller en fjellbørkeskog er eksempler på klimakssamfunn i Norge. Etter noen hundre år er det stabile økosystemet etablert på nytt. Gamle og døde trær gir næring til et mangfold av sopp, moser, instekter og fugler.

## Referanser
Norsk standard for utdanningsgruppering

**Norsk standard for utdanningsgruppering**, forkortet (**NUS 2000**) er Statistisk sentralbyrås kategorisystem for utdanningstype. Standarden brukes for å gruppere personers utdanningsaktiviteter og personers utdanningsbakgrunn i SSBs utdanningsstatistikk og i andre statistikker der utdanning inngår som en variabel. Standarden har nesten 6000 kategorier.

Ved sammenstilling av internasjonal utdanningsstatistikk, blir statistikk kodet med NUS 2000 omkodet til den internasjonale standarden ISCED97.

Som klassifiserbar utdanning regner SSB «Utdanningsaktiviteter som har en formell skolemessig ramme, innrettet mot en systematisk formidling av kunnskap og ferdigheter, og som har en viss lengde».

Standarden kom i første versjon i 1970, og ble revidert i 1973, 1989 og 2000. Kategoriene finnes oversatt i bokmål, nynorsk og engelsk og oppdateres to ganger per år i SSBs system for metadata, *Klass*.

## Struktur
Standarden er hierarkisk, slik de første sifrene i NUS-kodene angir overkategori og jo flere siffer som oppgis, jo høyere detaljnivå.

## Eksempelkoder

Ved utdanningsreformer får utdanninger nytt navn, og ny NUS-kode, selv om utdanningens innhold er relativt lik:

## Se også
Norsk inndeling av vitenskapsdisipliner

## Eksterne lenker
* ssb.no KLASS - Standard for utdanningsgruppering (NUS)  
* ssb.no Norsk standard for utdanningsgruppering Revidert 2016 Dokumentasjon SSB Notat 2015/37 (pdf)
Solbergtårnet rasteplass

**Solbergtårnet rasteplass** er en rasteplass ved Europavei 6 i Skjeberg i Østfold. Rasteplassen ble åpnet i 2010 og  er et samarbeidsprosjekt mellom Statens vegvesen som byggherre og Østfold fylkeskommune og Sarpsborg og Fredrikstad kommuner. Prosjektet ble initiert i forbindelse med utbyggingen av firefelts E6.

Tårnet ble bygget i tidsrommet desember 2009 – august 2010. Arkitekten, Todd Saunders, har tegnet Solbergtårnet i samarbeid med Sweco og kostnaden for prosjektet var 47 millioner kroner.

Solbergtårnet rasteplass ligger ved Solbergkrysset i Skjeberg, i et viktig kulturhistorisk område med flere helleristninger. Utsiktstårnet er 30 meter høyt og universelt utformet. Ved Solbergtårnet rasteplass finnes en hage med små informasjonshus. Det skaper mulighet for stillhet og ro i kontrast til farten på E6. Moderne design i et  oldtidslandskap, sammen med bildehistorie fra istid til nåtid, er ment å vekke undring og refleksjon. En lang rampe inviterer til en reise gjennom tiden, med bilder, symboler, tekst og ikoner som er frest ut i stålveggen.

Tårnet ble i 2016 nominert til Sløseriprisen.

## Tekniske spesifikasjoner
I tårnet og rasteplassen er det benyttet 4 hovedmaterialer:

* synlig betongflater innvendig i tårnet
* canadisk kvistfritt cedertre av høy kvalitet, som er benyttet til fasadene inn mot hagen
* cortenstål er benyttet på utvendige fasader og infohus, overflaten på platene vil få et rustbelegg
* store glassfasader i tårnet som gir god utsikt

Solbergtårnet rasteplass vant i 2011 Arnstein Arneberg pris for fremragende arkitektur.

## Referanser


## Eksterne lenker
* Om Solbergtårnet rasteplass, fra Statens vegvesens nettsider
* Pris til tårn med kulturutsikt, fra tidsskriftet *arkitektnytt*
Azmari

**Azmari** er i tradisjonell etiopisk musikk betegnelsen på en musiker som fremfører sanger, ofte med improviserte tekster. En azmari vil ofte spille på krar eller masinko.
Storevarden skole

**Storevarden skole** er en barneskole som ligger i Tananger, Sola kommune. Skolen har ca. 250 elever fra 1.–7. trinn. 

Skolen åpnet i 1982.
Flakong

En **flakong** er en liten flaske, vanligvis av slipt glass, som brukes for å oppbevare væsker, gjerne parfyme eller alkoholholdige drikker. Ofte vektlegges det at den er fin.

## Referanser